text: Først dom om en uge i sag om olietyveri
  15 maj 2013 kl. 13.59
  Retten i Esbjerg udskød i dag domfældelsen af tre lettiske mænd. De er tiltalt for 27 gange ulovligt at have tappet olie fra forsvarets rørledning.
  Tre lettiske mænd fik i dag at vide i retten i Esbjerg, at der først falder dom i deres sag den 21. maj.
  Syd- og Sønderjyllands politi mener, at de tre mænd på 31, 36 og 40 år, begyndte deres ulovlige tapninger midt i marts 2012 og fortsatte, til de blev anholdt i november.
  Aftapningerne kunne ses som kortvarige trykfald i olierørledningen. 
  Politiet regner med, at der hver gang er blevet 1.000 liter diesel - altså i alt 27.000 liter.
  